text: Emperisk tøl siga, at hendan hypotesa er røtt fyri fiskastovnar og samfelag. Tó er ikki prógva, at hetta er einasti sannleikin
text: #000003
text: Síðan 2016 havi eg granska tosk á Føroyagrunninum. Tað gongur rættan veg. Úrslit gerðast greiðari fyri hvønn dag. Útrokningar samsvara við veruleikan og ongi mótstríðandi úrslit eru.
text: #000004
text: Míni úrslit visa, at til ber at stýra toskaveiðuni. Bæði rættan veg og skeivan veg. Eg havi gjørt eitt ávegis model, sum fær veiðuna upp á 30.000 tons av toski á landgrunninum í miðal. Somuleiðis ber til at gera stovnsmetingar og siga hvussu nógv rættast er at fiska.
text: #000005
text: Tað tekur tíð. Nógva tíð. Eg má gera dataseriur aftur til 1700 umaftur. Harumframt má eg gera nógv, sum ikki er gjørt frammanundan. Eg noyðist helst at gera umleið 8 vísindaligar greinar, harav tær fyrstu eru væl ávegis. Eg má tosa við útlendskar fiskifrøðingar, tí okkara spenna bein og halda eg eri ov býttur at samstarva við.
text: #000006
text: Ein avbjóðing er, at fiskifrøðin sær trøll allastaðni. Hjalti spurdi ein, um hann ætlaði at knúsa Havstovuna. Annar spurdi, um ætlanin var at niðurgerða alt hann hevði gjørt. Sjálvt um hetta ikki er orðarætt citera, so hómast ein uppfatan av, at Havstovan langt síðan veit alt og at ongin nýggj vitan kann verða til. Havi eisini hoyrt teir tosa, ikki serliga rósandi um skilamenn. Um teir longu vita alt, so er neyvan tørvur á gransking.
text: #000008
text: Eg lurti eftir øllum. Eg hyggi eftir øllum. Eg lesi alt, sum eg síggi skriva. Bæði frá fiskifrøðingum, fiskimonnum og landkrabbum. Og frá øllum nevndu koma gullkorn.
text: #000009
text: Hagtøl visa, at fyrr fiskaðu vit í miðal 25-30.000 tons, av toski meðan vit seinastu árini hava fiskað ein brøkpart av hesum. Útflutningsvirði er tí uml. 1 millard lægri, enn tað annars kundi verið av toski og 1⁄4-1⁄2 milliard av upsa. Tað eru øll samd um.
text: #000010
text: Tá havið var frítt, var toskaveiðan størri enn í dag. Í Barentshavinum 50%, 100% størri undir Íslandi og á Føroyagrunninum var hon 400% størri enn í dag. Vit kunnu tí við 100% vissu siga, at royndirnar hjá fiskifrøðini, bæði í Føroyum og aðrastaðni eru út av lagið vánaligar. Fiskifrøðin heldur fast við tað gamla, sum ikki gevur úrslit.
text: #000011
text: Havstovan sigur, at friðingin í 1914-18 og 1939-1945 økti støddina á fiskastovnunum og prógvar at friðingar gera mun. Hesin pástandur er skeivur. Við data ber til at ávisa at hvørki av hesum tíðarskeiðum var toskastovnurin stórur orsaka av friðingum. Havstovan roknar út frá tí at tað var trivalig tilgongd og ongin veiða og tí vaks stovnurin sera nógv. Men ongi data undirbyggja hetta, tó at formilin hjá Havstovuni og ICES roknar soleiðis. Tað eru hinvegin data og upplýsingar, sum mótprógva hesum.
text: #000012
text: Út frá data vit eiga og tí gransking gjørd er, gevur tað lítla og onga meining at samanbera veiðu tá alt bleiv fiska við troli og nú tá alt verður fiska við húki.
text: #000013
text: Vit kunnu við vissu siga, at friðingin av Føroya Banka ikki munar. Vit kunnu við vissu siga, fiskastovnarnir minka heldur enn vaksa, hóast vit hava friða stór økir á landgrunninum fyri tosk og upsa. Seinstu 40 árini hava vit friða meira og meira.
text: #000014
text: Vit kunnu við ávísari vissu siga, at gardinbátar við nógvari ferð, ávirka vøkstur hjá 0-2 ára gomlum fiski, men hvussu nógv ella lítið, vita vit ikki.
text: #000017
text: Mótsætt fiskifrøðingum, so fái eg emperi at samsvara við modell. Eg eri ikki givin at brúka tøl frá Cuba-trolarunum, tí tey ikki passa í modelli. Eg havi ikki justera data, fyri at fáa modelli at ganga upp. Eg velji ikki ár burtur úr, men brúki dataseriur í fullari longd. Eg geri ikki niðurstøður út frá avmarkaðum data, sum eru mótsætt av tí onnur data vísa.
text: #000018
text: Toskur á Føroya banka veksur skjótari tí temperaturin er hægri. Sama í Bretskum sjógvi og í USA, meðan Barentshavið, við Ísland, í Canada og í Grønland er kaldari.
text: #000020
text: Í Canada, Barentshavinum og Íslandi livur toskur av lodnu, sum svimur í stimum. Toskurin fylgjur lodnuni og tí er veiða pr. tíma ella pr. húk nógv størri har. Fiskurin stendur tættari og tað gevur onga meining at samanbera veiðu í Føroyum við hesi nevndu økir. T.d. møtti eg einum eldri manni í 2019. Hann kendi Dávur Poulsen og hevði verið við Kallsenni. Eg fortaldi at Dávur hevði fortalt mær, at eitt árið gjørdu teir tveir saltfiskatúrar millum Páskir og Hvítussunnu. Annar 16 dagar og hin 17 dagar, fult skip av saltfiski. Jú hann var við tá og hann sendi mær enntá útgreinaða avrokningar har veiðan var gjørd upp í støddir og kvalitet. Kallsenni tók á leið 370 tons. Veiðan frá apríl-desember 1956, var uml. 1800 tons saltfiskur.
text: #000021
text: Toskur í Føroyum hevur tað gott tá mátingar visa nógva nebbasild í maganum. Vit vita lítið um nebbasild undir Føroyum. Men okkurt havi eg funnið, umframt at Havstovan hevur tilfar og ein PHD er eisini gjørd um nebbasild. Vøkstur á toski er mátaður seinstu 60 árini.
text: #000023
text: Tað trupla er at fáa elituna innan fiskifrøði í Føroyum at skilja, at tað teir lærdu á skúlabonki ikki samsvarar við veruleikan. Teir endurtaka ár eftir ár. Fiskimonnum lurta teir ikki eftir, tí teir siga ikki tað sama, sum fiskifrøðingar lærdu á skúlabonki.
text: #000024
text: Fiskimálaráðharrin var formaður í Fiskidaganevndini, fyri fáum árum síðan og tá vísti hann, við data, at onki skil var á fiskifrøðini. Nú sigur hann tað sama sum fiskifrøðin. Tí noyðast vit at konstatera, at hann tá, var settur at tosa um nakað, hann í dag ikki tykist skilja.
text: #000025
text: Tølini eru sera greið. At lurta eftir fiskifrøðini er vissi deyðin hjá fiskivinnuni, tí tað er skaðiligt fyri fiskastovnarnar. So skaðiligt, at vit missa meira enn eina milliard árliga og onki skip hevur ráð at loysa.
text: #000027
text: Meg lívið lær, at fiskifrøðingar ikki hava áhuga at læra, at politikarar hvørki hava áhuga ella tíma at lurta eftir fiskimonnum.
text: #000028
text: ICES-tilmæli fyri uppsjóvarfisk í 2024
text: #000032